laion/Wikipedia-Exotic huggingface dataset:
Wilfried Bony

Wilfried Guemiand Bony (sündinud 10. detsembril 1988 Bingerville'is) on Elevandiluuranniku jalgpallur, kes mängib ründajana Elevandiluuranniku jalgpallikoondises. Bony alustas klubikarjääri Elevandiluuranniku klubis Issia Wazi. Järgnevalt suundus ta Tšehhi klubisse Sparta Praha, kellega tuli 2010. aastal liiga võitjaks. 2011. aastal sõlmis ta lepingu Hollandi kõrgliiga klubiga Vitesse, kus ta oli hooajal 2012–13 liiga parim väravakütt ning valiti 2013. aastal Hollandi kõrgliiga hooaja parimaks mängijaks. 2013. aasta juulis sõlmis ta lepingu Walesi klubiga Swansea City. Debüüdi klubi meeskonnas tegi ta Euroopa Liiga eelringimängus Rootsi klubiga Malmö FF lüües seal ka kaks väravat. Premier League'i hooaja 2013–14 avamängus 17. augustil Manchester Unitediga lõi ta ka värava, kuid mäng kaotati 1:4. Hooajal lõi ta kokku 25 väravat. 2014. aastal valiti ta Swansea City hooaja parimaks mängijaks. 2015. aasta jaanuaris sõlmis ta lepingu neljaks ja pooleks aastaks Manchester Cityga. Hooajal 2016–17 oli ta laenul Stoke Citys. 31. augustil 2017 taasliitus Bony Swanseaga. Tema seni viimane koduklubi oli Saudi Araabia klubi Al-Ittihad. Debüüdi Elevandiluuranniku rahvuskoondises tegi Bony 2010. aasta lõpus mängus Burundi vastu. Esimese värava lõi ta rahvuskoondise koosseisus 5. juunil 2011 mängus Beniniga. 2012. aasta Aafrika rahvaste karikavõistluste viimases alagrupimängus lõi ta värava mängus Angolaga. 2014. aasta maailmameistrivõistluste esimeses alagrupimängus lõi ta värava mängus Jaapaniga ja viimases alagrupimängus värava mängus Kreekaga. 2015. aasta Aafrika rahvaste karikavõistluste veerandfinaalis lõi ta kaks väravat mängus Alžeeriaga. Elevandiluurannik võitis turniiri ja Bony valiti turniiri sümboolsesse koosseisu. 2017. aasta Aafrika rahvaste karikavõistluste teises alagrupimängus 20. jaanuaril lõi ta värava mängus Kongo DV-ga. Praha Sparta Tšehhi meister: 2009–10 Manchester City Football League Cup: 2015–16 "Swansea 4 Malmo 0: New boy Bony nets twice as £12m striker gives Laudrup big first leg lead in Europa League qualifying". Daily Mail. 1. august 2013. Vaadatud 6. veebruar 2015. "Swansea City 1–4 Manchester United". BBC Sport. 17. august 2013. Vaadatud 6. veebruar 2015. "Sunderland 1–3 Swansea". BBC Sport. 11. mai 2014. Vaadatud 6. veebruar 2015. "Ivory Coast stage World Cup fight back to see off Japan". The Guardian. 15. juuni 2014. Vaadatud 6. veebruar 2015. "Greece 2 Ivory Coast 1". BBC Sport. 24. juuni 2014. Vaadatud 6. veebruar 2015. "Ivory Coast 3-1 Algeria". BBC Sport. 1. veebruar 2015. Vaadatud 6. veebruar 2015. "Orange AFCON 2015 Awards and Best XI". CAF. Vaadatud 30. juuni 2017. {{netiviide}}: eiran teksti "Aeg12. veebruar 2015" (juhend)  Wilfried Bony – pildid, videod ja helifailid Wikimedia Commonsis Ametlik koduleht
Suur Tõll (raudteesuurtükk)

Suur Tõll oli Eesti sõjaväe Soomusrongirügemendi 2. divisjoni Raskekauglaskepatarei koosseisus olev raudteesuurtükivagun. Alusvagun oli 8-teljeline lahtine platvormvagun. Relv oli 152 mm Canet' laevasuurtükk (kahur), mis võeti 1935. aastal Naissaarel asunud 5. patareist. Suurtükivagun nr 145 ehk "Suur Tõll" (nimede ja numbri omavaheline seos ja ametlikkus pole üheselt selge) valmis 1935. aastal. See laevade jaoks mõeldud 152 mm Canet' suurtükk suutis lasta oluliselt kaugemale (18–20 km) kui harilike soomusrongide suurtükid (6–10 km) ning seetõttu oli see mõeldud kaugvõitluseks. Soomusrongirügemendi 2. divisjoni koosseisus moodustati 1936. aastal Raskekauglaskepatarei, millesse kuulus ka suurtükivagun Suur Tõll. Õun, M; Noormets, T; Pihlak, J (2003). Eesti soomusrongid ja soomusronglased 1918–1941. Tallinn: Sentinel, lk 128 Mati Õun. Naissaare Komandantuur. - Eesti merekindlused ja nende suurtükid. Tammiskilp. Tallinn 2001. Lk 22 Mati Õun. Raudteepatarei. - Eesti merekindlused ja nende suurtükid. Tammiskilp. Tallinn 2001 Mati Õun, Tiit Noormets, Jaak Pihlak. Eesti soomusrongid ja soomusronglased 1918–1941. Sentinel. Tallinn 2003
Veenmise kahe-protsessi teooria

Veenmist on kirjeldatud erinevate kahe režiimi abil. Olemasolevate mudelite alusel saab veenvat sõnumit töödelda kaalutlevamalt ja/või vaistlikumalt ning sõltuvalt süvenemise määrast. Süvenemine on seotud inimese motivatsiooniga Heuristiline/süstemaatiline töötluse mudel (Chaiken & Eagly) Süvenemise tõenäosuse mudel (Petty &Cacioppo) Assotsiatiivsete ja loogiliste hinnangute mudel (Gawronski & Bodenhausen).  Pikemalt artiklis Süvenemise tõenäosuse mudel Tsentraalses kanalis töödeldakse infot teadlikult, mälus oleva materjaliga seostades ning sisemisi vastuseid genereerides. Tsentraalses mõjustamiskanal – reklaami vastuvõtja psühholoogilised teabetöötlusmehhanismid, mis vahendavad reklaamteates sisalduva informatsiooni vastuvõttu tingimustes, kus üksikasjaliku keskendunud infotöötluse tõenäosus on kõrge. Tsentraalne mõjustamiskanal on rohkem seotud reklaamsõnumi sisu vastuvõtuga ning keskendub argumentidele ja reaalsetele faktidele reklaamitava kohta. Tsentraalses kanali kaudu mõjustamisel , kui teate üksikasjaliku töötlemise tõenäosus tarbija poolt on kõrge, kalduvad kõne all oleva teema või sõnumi ja tooteomaduste üle mõtlemine ning poolt ja vastu arutlemine olema peamisteks reklaamteatega nõustumise või mittenõustumise allikaiks. Perifeerses kanalis käivituvad erisugused automaatsed protsessid. Perifeerses mõjutamiskanalis – reklaami vastuvõtja infotöötlusmehhanismid, mis vahendavad reklaamteates sisalduva info psühholoogilist vastuvõttu tingimustes, kus üksikasjaliku keskendunud töötluse tõenäolisus on madal. Perifeerne mõjustamiskanal on rohkem seotud reklaamsõnumi vormi, vahendaja ja konteksti vastuvõtu kui ka sisu vastuvõtuga ning jätab suures osas kahe silma vahele argumendid, põhinedes olulisel määral reklaamteate teostuslikul küljel ja välisel meeldivusel. Kanali valik sõltub inimese süvenemise määrast. Süvenemise määr sõltub inimese motivatsioonist ja võimalustest. Tsentraalne hoiaku muutus sõltub sisemiste vastuste valentsist, kogusest ja tajutud tõepärast. Tsentraalselt muudetud hoiak on tugevam kui perifeerselt muudetud hoiak (püsivam, kättesaadavam jms). Režiimi valik sõltub inimese süvenemise määrast Sotsialiseerumine Petty & Caccioppo teooria mõiste Uusberg, A, Otsustamine kui hoiakuline infotöötlus, Loengu õppematerjal Bachmann T. Reklaamipsühholoogia. Tallinn: Kontuur Disain, 1994; Tallinn: Kirjastus Ilo, 2009. Noah J. Goldstein, Steve J. Martin, Robert B. Cialdini: Jah! Veenmisteaduse 50 saladust, Kirjastus Elmatar: 2008
Piacenza provints

Piacenza provints on provints Itaalias Emilia-Romagna maakonnas. Provintsi keskuseks on Piacenza linn. Piacenza provints jaguneb 48 omavalitsusüksuseks (comune). Agazzano Alseno Besenzone Bettola Bobbio Borgonovo Val Tidone Cadeo Calendasco Caminata Caorso Carpaneto Piacentino Castel San Giovanni Castell'Arquato Castelvetro Piacentino Cerignale Coli Corte Brugnatella Cortemaggiore Farini Ferriere Fiorenzuola d'Arda Gazzola Gossolengo Gragnano Trebbiense Gropparello Lugagnano Val d'Arda Monticelli d'Ongina Morfasso Nibbiano Ottone Pecorara Piacenza Pianello Val Tidone Piozzano Podenzano Ponte dell'Olio Pontenure Rivergaro Rottofreno San Giorgio Piacentino San Pietro in Cerro Sarmato Travo Vernasca Vigolzone Villanova sull'Arda Zerba Ziano Piacentino Üle 15 000 elaniku elab järgmistes omavalitsusüksustes.  Piacenza provints – pildid, videod ja helifailid Wikimedia Commonsis Piacenza provintsi koduleht (itaalia keeles)
Süvenemise tõenäosus

Süvenemise tõenäosus oleneb inimese individuaalses erinevuses süvenemisse: 1) Tunnetusvajadus (Cacioppo, Petty &Morris, 1983). Seotud intelligentsusega; 2) Hinnangu andmise vajadus; 3) Informatsiooni töötlemise enese-tõhusus Süvenemise tõenäosuse mudel
Admir Mehmedi

Admir Mehmedi (sündinud 16. märtsil 1991 Gostivaris Makedoonias) on Šveitsi jalgpallur, ründaja. Alates 2022. aastast mängib ta Türgi kõrgliiga klubis Antalyaspor. Debüüdi Šveitsi rahvuskoondises tegi Mehmedi 4. juunil 2011 mängus Inglismaa vastu. Esimese värava lõi ta rahvuskoondises 26. mail 2012 mängus Saksamaa vastu, keda võideti 5:3 – Šveits polnud Saksamaad võitnud alates 1956. aastast. 2014. aasta maailmameistrivõistluste esimeses alagrupimängus lõi ta värava Ecuadori vastu. 2016. aasta Euroopa meistrivõistluste teises alagrupimängus lõi ta värava Rumeenia vastu. Tema viimaseks suurturniiriks jäid 2021. aasta Euroopa meistrivõistlused. 2021. aasta juulis teatas ta koondisekarjääri lõpetamisest. 2012. aasta suveolümpiamängude jalgpalliturniiril kuulus ta Šveitsi olümpiakoondisse.  Admir Mehmedi – pildid, videod ja helifailid Wikimedia Commonsis
Christa B. Allen

Mitte segi ajada Krista Alleniga Christa Brittany Allen (sündinud 11. novembril 1991 Wildomaris Californias) on USA näitleja. Tema tuntuim roll on Charlotte Graysoni osa ABC draamasarjas "Revenge" ("Kättemaks"). Tema esimeseks kinofilmiks oli "13 Going on 30" ("Üleöö 30", 2004), kus ta mängis 13-aastast Jenna Rinki, keda kolmekümnesena kehastas Jennifer Garner. Samuti mängis ta Garneriga üht ja sama tegelaskuju filmis "Ghosts of Girlfriends Past" ("Endiste pruutide vaimud", 2009). Ka on ta külalisnäitlejana kaastegev olnud mitmes ka Eesti teleekraanidel jooksnud sarjades, nagu näiteks "Medium" ("Meedium"), "Grey's Anatomy" ("Grey anatoomia") ja "CSI: Crime Scene Investigation" ("CSI kriminalistid"). Filmidest on eestlastele tuntud veel "Youth in Revolt" ("Mässav noorus", 2009). Christa B. Allen andmekogus IMDb (inglise) Ametlik veebileht
Forlì-Cesena provints

Forlì-Cesena provints on provints Itaalias Emilia-Romagna maakonnas. Provintsi keskuseks on Forlì linn. Forlì-Cesena provints jaguneb 30 omavalitsusüksuseks (comune). Bagno di Romagna Bertinoro Borghi Castrocaro Terme e Terra del Sole Cesena Cesenatico Civitella di Romagna Dovadola Forlimpopoli Forlì Galeata Gambettola Gatteo Longiano Meldola Mercato Saraceno Modigliana Montiano Portico e San Benedetto Predappio Premilcuore Rocca San Casciano Roncofreddo San Mauro Pascoli Santa Sofia Sarsina Savignano sul Rubicone Sogliano al Rubicone Tredozio Verghereto "Popolazione residente al 1º gennaio 2019". Originaali arhiivikoopia seisuga 24. juuli 2019. Vaadatud 6. novembril 2019. Forlì-Cesena provintsi koduleht (itaalia keeles)
Kaaliumfosfaat

Kaaliumfosfaat on vees lahustuv ioonilise sidemega sool, mille molekulivalem on K3PO4. Kaaliumfosfaati kasutatakse toidulisandiks emulgaatorina ja ka vahustusainena, samuti kasutatakse seda ka väetisena. Kaaliumfosfaadi ja rasvhappe segu kasutatakse linnuliha töötlemisel patogeensete mikroorganismide vähendamiseks. Kaaliumfosfaati ja naatriumfosfaati kasutatakse kaltsiumi sisalduse vähendamiseks uriinis. See võib vähendada uriini lõhna, mis on põhjustatud ammooniumist.[1] http://www.drugs.com/mtm/potassium-phosphate-and-sodium-phosphate.html
Coheni-Bradfordi mõjumudel

Cohen-Bradfordi mõjumudel (mõjutamise valuuta: vahetuskaup) põhineb vahetusel ja vastastikusel koosmõjul. Inimene annab teisele seda, mida too ihaldab, saades vastutasuks seda, mida ta ise soovib. Mõjutada on võimalik ainult siis, kui sul on midagi, mida teised tahavad. Vahetuskauba metafoor tähistades midagi, mida inimene väärtustab – on abiks otsustamisel, mida on võimalik pakkuda teisele inimesele vastutasuks koostöö eest. Vahetuskaup on nagu ressurss, mida on võimalik vahetada, ja see on mõju saavutamise aluseks. Väärtustatud vahetuskaupu on viit tüüpi, mida kasutatakse inimeste mõjutamiseks organisatsioonides: 1) inspiratsiooniga – seotud eesmärgid, mis annavad inimese tööle tähenduse (visioon, meisterlikkus, eetiline korrektsus); 2) ülesandega – seotud otseselt tööülesande eduka sooritamisega, s.o inimese rahulolutunne, mis kaasneb hästi tehtud tööga (uued ressursid, väljakutse, abistamine, organisatsiooni toetus, kiire reageerimine, laialdane informatsioon omamine); 3) positsiooniga – eeldavad inimese positsiooni organisatsioonis ja see aitab kaudselt kaasa tema ülesannete täitmisel ja karjääriredelil tõusmisel (tunnustus, nähtavus, maine, kuuluvustunne, olulisuse tunne, laialdased kontaktid); 4) suhetega – seotud suhete tugevdamisega ning organisatsiooni eesmärkide täitmisega (kaasamine, tunnustamine, isiklik toetus); 5) isikuga – neid väärtustatakse, kuna need edendavad isiku minapilti (tänu, asjaga seotud olemise tunne, minapilt, mugavus) – seotud vahetuskaubad. Vahetuskauba väärtusliku muutliku olemuse tõttu on oluline mõista, mis on igale koostöötegijale oluline – mitte ainult seda, mis on teisele poolele väärtuslik, vaid ka keelt, mida ta räägib. Mõnikord võib pakkumise teistmoodi esitamine – lähtudes sellest, mida te oma koostööpartneri eelistuste ja stiili kohta teate – pakkumise köitvamaks muuta. Negatiivsed vahetuskaubad on asjad, milles inimesed ei näe väärtust ning mida nad soovivad vältida. Negatiivsed vahetuskaubad esinevad kahes vormis: 1) teadaolevalt väärtusliku vahetuskauba andmisest keeldumine (õiges olukorras võib selle kasutamine olla väga mõjus, sunnib liitlase koostööle); 2) otseselt ebasoovitavate vahetuskaupade kasutamine (karjumine, hoiakute avalik arvustamine, maine ründamine). Allan R. Cohen, Tavid L. Bradford: "Mõjutamine võimuta", lk 48-68, 2006 Allan R. Cohen, Tavid L. Bradford: Mõjutamine võimuta, Kirjastus OÜ Väike Vanker: 2006
Naatriumnitraat

Naatriumnitraat on sool, mille molekulvalem on NaNO3. Ta koosneb naatriumi (Na+) katioonist ja nitraadi (NO3-) anioonist. Rahvakeeles kutstakse naatriuminitraati Tšiili salpeetriks. Ta on valge värvusega tahke aine, mis lahustuv hästi vees, ammoniaagis, alkoholis. Ei lahustu aga atsetoonis. Kuna ta sisaldab nitraatiooni kasutatakse naatriumnitraati väetisena, samuti ka pürotehnikas, suitsupommides ning ka toidu konservandina. 1820. või 1825. aastal saabus esimene Tšiili salpeetri saadetis Euroopasse, Inglismaale. Salpeetrile ei leidunud aga ostjaid ning kogu sool visati merre, et vältida tollimaksu tasumist. Ajapikku nõudlus aga kasvas, mis muutis kaevandamise tulutoovaks, ning nii laienes naatriumnitraadi kaevandamine Lõuna-Ameerikas. 1859. aastal tarbiti seda ainuüksi Inglismaal 47 000 tonni. 1879–1884 sõdis Tšiili Peruu ja Boliiviaga, et saada enda kätte suured salpeetrivarud. 1919. aastal määras Ralph Walter Graystone Wyckoff röntgenkristallograafia abil naatriumnitraadi kristallstruktuuri. Suurimad naatriumnitraadi akumulatsioonid looduses on Tšiilis ja Peruus (põhiliselt Atacama kõrbes). Naatriumnitraati valmistatakse ka laboratoorsel sünteesil. Viise on erinevaid: 2HNO3 + Na2CO3 → 2NaNO3 + H2O + CO2 HNO3 + NaHCO3 → CO2 + H2O + NaNO3 HNO3 + NaOH → NaNO3 + H2O
Värvid (Vallatute Vestide singel)

"Värvid" on Ott Leplandi, Tanel Padari ja Jalmar Vabarna kolmas ühine singel. Laulu viisi on loonud Tanel Padar ja sõnad Jaan Pehk. VIDEO: Vallatud Vestid - "Värvid"
Teramo provints

Teramo provints on provints Itaalias Abruzzo maakonnas. Provintsi keskuseks on Teramo linn. Teramo provints jaguneb 47 omavalitsusüksuseks (comune). Teramo provintsi koduleht (itaalia keeles) Teramo turismiportaal (itaalia, inglise ja saksa keeles)
Austraalia Veiniuurimise Instituut

Australian Wine Research Institute (AWRI), eesti keeles Austraalia Veiniuurimise Instituut on Austraalia veinitööstuse arendamisega tegelev uurimisasutus, mille lõid 1955. aastal Austraalia viinamarjakasvatajad ja veinitootjad. Instituuti rahastab ka Austraalia valitsus. AWRI missiooniks on edendada Austraalia veinitööstuse konkurentsivõimet, viies läbi uurimistöid ja rakendades tulemusi praktikas. Üheks Austraalia Veiniuurimise Instituudi edulooks võib lugeda külmfermentatsiooni väljatöötamist. See tähendab temperatuuri langetamise abil veini käärimisprotsessi peatamist, enne kui kogu suhkur on alkoholiks käärinud. Selle tulemusel jääb teatud osa suhkrut veini alles, vastasel juhul oleks vein ilmetu, mõru ja kange. Ametlik koduleht (inglise keeles) Austraalia veinid
Vasksulfaat

Vask(II)sulfaat on helerohelise või hallikasvalge värvusega tahke sool, mille molekul koosneb vase (Cu2+) katioonist ja sulfaadi (SO42-) anioonist. Hüdraatunud vormidest on tuntuim vasksulfaatpentahüdraat (CuSO4·5H2O), mis on helesinine. Vasksulfaat seob väga hästi vett (ka õhust). Laboris toodetakse vasksulfaati vasest ja kuumutatud kontsentreeritud väävelhappest. Cu + 2H2SO4 → CuSO4 + SO2 + 2H2O Veevaba vasksulfaati leidub haruldastes mineraalides. Leidub ka haruldasi hüdraate: trihüdraat ja heptahüdraat.
Raudteesuurtükk

Raudteesuurtükk on suurtükk (enamasti suurekaliibriline), mis on paigaldatud raudteevagunile (eriti suuremõõtmelise suurtüki puhul ka vagunitele), ning on ka veo ja tulistamise ajal samal vagunil. Üldiselt on raudteesuurtükkidena kasutusel laevadele mõeldud või isegi sealt pärit suurtükid. Seetõttu kasutati neid võitluses vaenlase laevadega, kindlusehitiste kompleksidega jm suuremõõduliste sihtmärkidega. Raudtee kasutamine võimaldas oluliselt suurendada suurte suurtükkide mobiilsust ja nende tulejõu paremat ärakasutamist. Raudteesuurtükivagun on enamasti vastava rongi koosseisus, milles on laskemoona-, meeskonna-, staabi-, õhutõrje-, remondi- vms otstarbega vagunid. Enamasti moodustabki üks raudteesuurtükk omaette patarei. Tänapäeval üldiselt ei kasutata enam raudteesuurtükke, eriti suurekaliibrilisi, sest nende suurus ja piiratud liikuvus teevad neist vaenlase suurepärase sihtmärgi. Samuti on tänapäeval võimalik toimetada samasugune laeng samale kaugusele oluliselt lihtsamalt, nt raketiga.
Islandi vapp

Islandi vapil (islandi keeles: Skjaldarmerki Íslands) on hõbedase ääristusega punane rist sinisel väljal. Kilbihoidjad on pull, kotkas, draakon ja kivihiiglane. Neid elukaid austati Islandil niivõrd, et viikingiajal keelati Islandile lähenemine laevadega, millel oli kujutatud grimassiga sümboleid (nagu draakonipea laevavööris), kuna need võisid austatud elukaid hirmutada. Islandil on olnud läbi aegade mitu vappi. Neist esimeseks peetakse kuue sinise ja kuue hõbedase triibuga vappi. Teine anti Earl Gissur Þorvaldssonile Norra kuninga Hákon Hákonarsoni poolt aastal 1258. See kujundati kuninga enda vapi järgi, vahetades värvid lõvi värvusega ning lisades sellele sinised ja hõbedased triibud eelmiselt vapilt. Umbes 1500. aastal sai Island vapi, millel kujutati punasel taustal olevat kala. Seda tuntakse kui Þorskmerkið. 3. oktoobril 1903 muudeti vappi uuesti. Sellele asetati pistrik sinisel taustal. 12. veebruaril 1919 võeti kasutusele praeguse vapiga sarnane vapp. Sloveenia linnal Piranil on Islandi vapiga sarnane vapp.
Rakke valla lipp

Rakke valla lipp on endise Eesti haldusüksuse Rakke valla lipp. Lipp on kinnitati 19. septembril 1994. Valla lipuks on ruudukujuline vapilipp. Sinisel kangal valge kolmnurk, mis suundub lipu alanurkadest ülaserva keskele. Valgel kolmnurga keskel seitsme kroonlehega sinine rukkilill. Kumbalgi sinisel väljal valge veepiisk. Lipu normaalsuuruseks on 105×105 cm. Valge kolmnurk tähistab paekivi ja sellest toodetavat lupja ning nende kasutamist ehitustel. Rukkilille seitse kroonlehte märgivad Rakke valla moodustanud seitset mõisat. Valged veepiisad osutavad valla maade paiknemisele Pandivere veemaardealal. Rakke valla vapi ja lipu kujutist võib kasutada vallavolikogu, vallavalitsuse ja tema struktuuriüksuste ning vallaasutuste pitsatitel. Rakke valla vapi ja lipu kujutist võivad kasutada esimeses punktis loetletud üksused dokumendiplankide, trükiste, embleemide, meenete ja siltide kujunduselementidena. Muudel juhtudel reguleeritakse vapi ja lipu kujutise kasutamine vallavalitsuse poolt. Neile, kellel on vapi ja lipu kujutise kasutamise õigus, väljastab nende etalonkujutiste koopiad vallasekretär. Rakke valla lipp heisatakse alaliselt vallamaja hoone ees ning selle võib heisata ka allasutuste lipumastidel. Valla lipu võib heisata riiklikel pühadel ja tähtpäevadel, avalikel üritustel ja perekondlike sündmuste puhul. Rakke valla lipu heiskamisel koos Eesti riigilipuga või mõne teise riigi lipuga asub valla lipp lippude poolt vaadates vasakul. Vapi ja lipu etalonkujutisi säilitatakse Rakke Vallavalitsuse kantseleis. Rakke valla vapp Lääne-Viru maakond Rakke valla sümboolika Rakke valla põhimäärus
Vatsakesesisene kanal

Vatsakesesisene kanal on roomajate (va krokodillilised) südame vatsakese sees paiknev avaus. Atrioventrikulaarklapid suunavad verevoolu, sulgedes vatsakesesisese kanali, südamelõtve ajal erinevatesse kambritesse. Vatsakestesisene kanali kaudu voolab veri arterioosõõnest venoosõõnde ja edasi aordikaarde. Harvey B. Lillywhite, How Snakes Work: Structure, Function and Behavior of the World's Snakes, lk 218, 2014, Oxford University Press, Google'i raamatu veebiversioon (vaadatud 17.06.2014) (inglise keeles) Harvey B. Lillywhite, Snakes Work: Structure, Function and Behavior of the World's Snakes, lk 144, Oxford University Press, 2014, Google'i raamatu veebiversioon (vaadatud 13.06.2014) (inglise keeles)
Šarž

Šarž on karikatuuri üks alaliik. Šaržiks (inglise keeles caricature) nimetatakse lõbusat portreed, mis on koomiline või moonutatud pilt inimesest, ehk karikeeritud portree. Karikatuur juhib tähelepanu inimlikele nõrkustele või sotsiaalse ja poliitilise elu varjukülgedele. Eesti šaržikunstnikud: Hugo Hiibus Kristjan Lume Lembit Kivirand Mai Schults Karmo Ruusmaa Kuulo Vahter Ermi Littover Alfred Saldre Kalev Prits
Naatriumnitrit

Naatriumnitrit on anorgaaniline aine molekulvalemiga NaNO2. See on õrnalt kollaka värvusega vees hästi lahustuv sool. Aine lahustub muu hulgas metanoolis, ammoniaagis, etanoolis. Vähe lahustuv ka dietüüleetris. Naatriumnitritit toodetakse naatriumhüdroksiidi ühendamisel lämmastikdioksiidi ja lämmastikmonooksiidiga: 2NaOH + NO2 + NO → 2NaNO2 + H2O Laborites saab kasutada naatriumnitritit üleliigse naatriumasiidi lagundamiseks. 2NaN3 + 2NaNO2 + 2H+ → 3N2 + 2NO + 2Na+ + 2H2O 320 °C-st kõrgemal temperatuuril hakkab naatriumnitrit lagunema naatriumoksiidiks, lämmastikdioksiidiks ja lämmastikmonooksiidiks: 2NaNO2 → Na2O + NO + NO2 Naatriumnitritit saab kasutada ka hapete tootmisel. Näiteks lämmastikushappe tootmisel väävelhappega. 2NaNO2 + H2SO4 → 2HNO2 + Na2SO4 Selle reaktsiooni tagajärjel laguneb lämmastikushape normaaltingimustel. 2HNO2 → NO2 + NO + H2O Naatriumnitriti ja naatriumtiosulfaadi segu kasutatakse meditsiinis tsüaniidimürgistuse ravimisel. Samuti on naatriumnitrit tuntud säilitusainena tähisega E250. Naatriumnitrit laguneb 320 °C juures. See on väga mürgine ja keskkonnale kahjulik sool. Naatriumnitraat
Lämmastikushape

Lämmastikushape on keskmise tugevusega üheprootoniline hapnikhape. Ta esineb vaid vesilahuses. Kui nitritioone (NO2-) sisaldav külm ja lahja vesilahus hapestub, saadakse õrnalt sinakas lämmastikushappe lahus. Puhas lämmastikushape pole püsiv ja laguneb kergesti. Lämmastikushape püsib lagunemata vaid külmas ja väga lahjas lahuses. Muudes tingimustes laguneb ta kergesti lämmastikdioksiidiks, lämmastikmonooksiidiks ja veeks. 2HNO2 → NO2 + NO + H2O Tekkinud lämmastikdioksiid seguneb veega (vesilahuses) ning tekib lämmastikhape. 2NO2 + H2O → HNO3 + HNO2 Kuumas või kontsentreeritud lämmastikushappe lahuses lagunevad lämmastikushappe molekulid otse lämmastikhappeks. Samuti vabaneb lämmastikmonooksiid. 3 HNO2 → HNO3 + 2 NO + H2O Lämmastikhape
Margarita Levieva

Margarita Levieva (vene Маргарита Владимировна Левиева; sündinud 9. veebruaril 1980 Leningradis) on USA filminäitleja. Ta on tuntud filmidest "The Invisible" ("Nähtamatu", 2007), "Adventureland" ("Adventureland - Pöörane suvi" 2009), ja "Spread" ("L.A. Gigolo", 2009). Tema tuntuim teleroll on olnud vale Amanda Clarke/õige Emily Thorne sarjas "Revenge" ("Kättemaks", 2011–2013). Margarita Levieva andmekogus IMDb (inglise)
Pescara provints

Pescara provints on provints Itaalias Abruzzo maakonnas. Provintsi keskuseks on Pescara linn. Pescara provints jaguneb 46 omavalitsusüksuseks (comune). Pescara Pescara Pescara Alanno – S.Maria delle Grazie Serramonacesca – San Liberatore a Majella Popoli – SS Trinita Spoltore – ajalooline keskus Orfento jõgi Elenco Comuni Provincia di Pescara - Abruzzo Pescara provintsi koduleht (itaalia keeles)